## Odluka o usklađivanju novčanih naknada za tjelesno oštećenje od 1. prosinca 1996.

### NN 66/1997 (30.6.1997.), Odluka o usklađivanju novčanih naknada za tjelesno oštećenje od 1. prosinca 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima
mirovinskog i invalidskog osiguranja ("Narodne novine", broj
20/97) i članka 6. točke 13. Statuta Republičkog fonda mirovinskog i invalidskog
osiguranja samostalnih privrednika Hrvatske ("Narodne novine",
br. 58/90, 21/92, 116/93, 23/95 i 24/97), Upravni odbor Republičkog fonda
mirovinskog i invalidskog osiguranja samostalnih privrednika Hrvatske,
na sjednici održanoj 6. svibnja 1997. donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEČENJE OD 1. PROSINCA 1996.**

1. Novčane naknade za tjelesno oštećenje ostvarene do 31. prosinca 1995.
kao i novčane naknade za tjelesno oštećenje ostvarene 1. siječnja 1996.
ili nakon toga dana, određene od osnovice koja iznosi 195,70 kuna i povečane
od 1. siječnja 1996. za 2,2% prema Odluci o osnovici za određivanje novčanih
naknada za tjelesno oštećenje i usklađivanju novčanih naknada za tjelesno
oštećenje od 1. siječnja 1996., za 5,2% od 1. svibnja 1996. prema Odluci
o usklađivanju novačanih naknada za tjelesno oštećenje od 1. svibnja 1996.
i za 0,7% od 1. srpnja 1996. prema Odluci o usklađivanju novčanih naknada
za tjelesno oštećenje od 1. srpnja 1996. povečavaju se od 1. prosinca 1996.
za 6,5%.

2. Novčane naknade za tjelesno oštećenje ostvarene 1. prosinca 1996.
ili poslije toga dana i koje nisu povečane za 2,2%, za 5,2% i za 0,7% povečavaju
se od dana ostvarivanja prava za 15,30%.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. prosinca 1996., a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja od 1.
siječnja 1996. iznosi 195,70 kuna.

4. Usklađivanje novčanih naknada za tjelesno oštećenje prema točki 1.
i 2. ove odluke obaviti će se po službenoj dužnosti, bez donošenja rješenja.

5. Ovom odlukom stavlja se van snage Odluka o osnovici za određivanje
novčanih naknada za tjelesno oštećenje i usklađivanju novčanih naknada
za tjelesno oštećenje od 1. rujna 1996. ("Narodne novine", broj
82/96).

6. Točka 5. ne odnosi se na zahtjeve za priznanje prava iz mirovinskog
i nvalidskog osiguranja podnesene do 19. veljače 1997. tj. do stupanja
na snagu zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskog i invalidskog
osiguranja ("Narodne novine", broj 20/97).

7. Ova odluka stupa na snagu idućeg dana od dana objave u "Narodnim
novinama", a primjenjuje se od 1.prosinca 1996.

Klasa: 142-13/97-01/1905
Urbroj: 342-99-01/97-34
Zagreb, 6. svibnja 1997.

Predsjednik
Upravnog odbora Republičkog fonda
mirovinskog i invalidskog osiguranja samostalnih privrednika Hrvatske
**dr. sc. Đuro Njavro**, v. r.

Odluka, NN 66/1997-1133